Håper å se Hilde i bakken innen seks uker
- Tom har begynt med fysioterapi og lett trening. Det er viktig ikke å belaste ryggen for mye. Han er villig til å gjøre alt som trengs, men må ta små steg, for det er skummelt å trene for hardt. Vi må være veldig forsiktig, sier landslagssjefen. Hilde pådro seg brudd i ryggen da han falt under hoppukeåpningen i Oberstdorf. - Han gjør noen lette hopp på en boks og noen beinøvelser når han sitter. Det blir også litt trening med vektbelter, tøying og fysioterapi, sier Stöckl. - Når er Tom Hilde tilbake i hoppbakken? - Forhåpentlig så tidlig som mulig. Om alt går perfekt, så kanskje i løpet av seks uker. Vi tenker ikke så langt fram som VM i Vikersund nå, sier Stöckl til NTB. Skiflygings-VM i Vikersund arrangeres siste helgen i februar.
Ryggskadde Tom Hilde er i gang med lett trening. Landslagstrener Alexander Stöckl håper askerbøringen er tilbake i hoppbakken i løpet av seks uker.